**NORAKSTS**

**IEKŠĒJIE NOTEIKUMI**

Limbažos

2021.gada 29.decembrī Nr.11

**APSTIPRINĀTI**

ar Limbažu novada domes

29.12.2021. sēdes lēmumu Nr.748

(protokols Nr.14, 16.§)

**VALSTS BUDŽETA MĒRĶDOTĀCIJAS UN PAŠVALDĪBAS FINANSĒJUMA APRĒĶINA UN SADALES KĀRTĪBA LIMBAŽU NOVADA IZGLĪTĪBAS IESTĀŽU PEDAGOGU DARBA SAMAKSAI**

*Izdoti saskaņā ar*

 *likuma „Par pašvaldībām”*

*21.panta pirmās daļas 13. un 27.punktu,*

*41.panta pirmās daļas 2.punktu*

1. **Vispārīgie jautājumi**
	1. Noteikumi “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” (turpmāk – Noteikumi) nosaka kārtību, kādā Limbažu novada pašvaldības (turpmāk – Pašvaldība) izglītības iestādēm (turpmāk – izglītības iestādes) tiek aprēķināta un sadalīta:
		1. valsts budžeta mērķdotācija bērnu no piecu gadu vecuma izglītošanā nodarbināto pirmsskolas izglītības pedagogu, vispārējās pamatizglītības, vispārējās vidējās izglītības un profesionālās ievirzes izglītības pedagogu darba samaksai un valsts sociālās apdrošināšanas obligātajām iemaksām;
		2. Pašvaldības budžeta līdzekļi to pirmsskolas izglītības pedagogu, vispārējās pamatizglītības, vispārējās vidējās izglītības, profesionālās ievirzes izglītības un izglītības atbalsta iestādes pedagogu darba samaksai un valsts sociālās apdrošināšanas obligātajām iemaksām, kas tiek līdzfinansēti vai finansēti no pašvaldības budžeta līdzekļiem.
	2. Noteikumi nosaka Pašvaldības dibināto izglītības iestāžu pedagogu darba samaksas noteikšanas kārtību, darba samaksas apmēru, darba slodzes lielumu un amata vienību skaitu.
	3. Limbažu novada Izglītības pārvalde sadarbībā ar Finanšu un ekonomikas nodaļas darbiniekiem nodrošina izglītības funkciju veikšanai  nepieciešamā  finansējuma aprēķināšanu un sadali izglītības iestādēm atbilstoši šiem noteikumiem un spēkā esošajiem normatīviem. Finanšu un ekonomikas nodaļa nodrošina pārskatu par valsts mērķdotācijas izlietojumu sagatavošanu un iesniegšanu normatīvajos aktos noteiktajā kārtībā.
	4. Ja izglītības iestāde objektīvu iemeslu dēļ nespēj nodrošināt šajos noteikumos noteikto kārtību, izglītības iestādes direktors/vadītājs (turpmāk katrs saukts – vadītājs) rakstiski informē Limbažu novada Izglītības pārvaldi (turpmāk - Pārvaldi), kuri izvērtē apstākļus un iesniedz priekšlikumu Limbažu novada pašvaldības izpilddirektoram (turpmāk – Izpilddirektors).
	5. Noteikumi piemērojami atbilstoši piešķirtajai valsts budžeta mērķdotācijai un Pašvaldības budžeta līdzekļiem attiecīgajam kalendārajam gadam apstiprinātajam finansējumam.
2. **Valsts mērķdotācijas un pašvaldības finansējuma pedagogu darba samaksai**

**aprēķināšanas un sadales principi**

* 1. Valsts budžeta mērķdotācija izglītības iestādēm, tai skaitā speciālās skolas, interešu izglītības iestāžu un profesionālās ievirzes izglītības iestāžu pedagogu darba samaksai, tiek aprēķināta saskaņā ar Latvijas Republikā spēkā esošajiem normatīvajiem aktiem un šiem Noteikumiem.
	2. Pašvaldības budžeta līdzekļi pirmsskolas izglītības pedagogu darba samaksai (darbā ar bērniem no 1 gada 6 mēnešu līdz 5 gadu vecumam) tiek aprēķināti, ievērojot normēto bērnu skaita attiecību pret vienu pedagoga mēneša algas likmi, bet ne vairāk kā 2 likmes uz vienu izglītojamo grupu, saskaņā ar spēkā esošajiem normatīvajiem aktiem un šiem Noteikumiem, un ņemot vērā izglītības iestādes darba laiku.
	3. Ja valsts budžeta mērķdotācija**s** līdzekļi pirmsskolas izglītības pedagogu darba samaksai (darbā ar bērniem no 5 līdz 6 gadu vecumam ieskaitot), ievērojot normēto bērnu skaita attiecību pret vienu pedagoga mēneša algas likmi, bet ne vairāk kā 2 likmes uz vienu izglītojamo grupu, saskaņā ar spēkā esošajiem normatīvajiem aktiem un šiem Noteikumiem, nav pietiekami, lai nodrošinātu pirmsskolas izglītības pedagogu darba samaksu izglītības iestādes noteiktajā darba laikā, tiek veikta papildus finansēšana no pašvaldības budžeta līdzekļiem.
	4. Pašvaldības budžeta līdzekļi vispārējās pamatizglītības un vispārējās vidējās izglītības pedagogu darba samaksai, tai skaitā interešu izglītības iestāžu un profesionālās ievirzes iestāžu pedagogu darba samaksai, tiek aprēķināti saskaņā ar šiem Noteikumiem.
	5. Pārvalde nodrošina, ka Valsts izglītības informācijas sistēmā tiek ievadīta un apstiprināta informācija:
		1. līdz attiecīgā gada 5. septembrim par bērnu un skolēnu skaitu attiecīgā gada 1. septembrī pirmsskolas, pamata un vispārējās izglītības iestādēs (pa grupām, klasēm un izglītības programmām);
		2. interešu izglītības iestādē un profesionālās ievirzes mūzikas un mākslas iestādēs (pa grupām un izglītības programmām) izglītojamo skaits tiek ievadīts un apstiprināts līdz attiecīgā gada 1. oktobrim;
		3. profesionālās ievirzes izglītības iestādes sagatavo un iesniedz iesniegumu dotācijas saņemšanai, normatīvajos noteiktajā kārtībā.
	6. Profesionālās ievirzes mūzikas un mākslas skolu, pedagogu darba samaksai trūkstošo finansējumu mācību plāna īstenošanai un papildus pienākumu apmaksai kārtējam budžeta gadam aprēķina saskaņā ar akreditētajām izglītības programmām, ņemot vērā spēkā esošos Ministru kabineta noteikumus. Trūkstošo finansējumu sedz no pašvaldības budžeta līdzekļiem.
	7. Profesionālās ievirzes sportā, pedagogu darba samaksa tiek aprēķināta, ņemot vērā Ministru kabineta noteikumus un noslēgto finansēšanas līgumu:
		1. piešķirtā valsts budžeta mērķdotācija pilnā apjomā (tai skaitā piešķirtais finansējums piemaksām un likmju celšanai) primāri izlietojama mācību plāna realizēšanai saskaņā ar akreditējām izglītības programmām un izglītojamo grupām, tikai pēc tam papildu pienākumu apmaksai un likmju celšanai;
		2. trūkstošo finansējumu mācību plāna īstenošanai kārtējam budžeta gadam aprēķina saskaņā ar akreditētajām izglītības programmām, mācību stundu plānu un izglītojamo grupām. Trūkstošo finansējumu sedz no pašvaldības budžeta līdzekļiem.
	8. Atbilstoši šo noteikumu 2.5. punktā apstiprinātajai informācijai tiek aprēķināts katras izglītības iestādes normētais bērnu un skolēnu skaits noteiktajā izglītības pakāpē, piemērojot koeficientus saskaņā ar spēkā esošajiem normatīvajiem aktiem.
	9. Pašvaldība aprēķina mērķdotāciju pedagogu darba samaksai katrai vispārējās izglītības iestādei, ievērojot šādus normatīvajos aktos noteiktos kritērijus:

2.9.1. izglītības programmas mācību stundu plāna īstenošanai normētā skolēnu un bērnu skaita attiecību pret vienu pedagoga mēneša darba algas likmi;

2.9.2. minimālo pedagoga mēneša darba algas likmi;

2.9.3. papildus finansējumu (izņemot pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai) attiecīgajam gadam apstiprinātā finansējuma ietvaros ne mazāk kā 14,5 % apmērā no mācību stundu plāna īstenošanai aprēķinātās mērķdotācijas – samaksai par pedagogu papildu pienākumiem, profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, kā arī pedagoga mēneša darba algas likmes palielināšanai;

2.9.4. papildu finansējumu Izglītības iestādes vadītāja, viņa vietnieku un atbalsta personāla (bibliotekārs, logopēds, psihologs, speciālais pedagogs, pedagogs karjeras konsultants, pedagoga palīgs) darba samaksai (izņemot pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai) 20,43 % apmērā no aprēķinātās šo noteikumu 2.9.1. un 2.9.2. apakšpunktā minētās mērķdotācijas;

2.9.5. finansējumu bērnu no piecu gadu vecuma izglītošanā nodarbināto logopēdu darba samaksai no valsts budžeta mērķdotācijas, nosakot amata likmju skaitu pēc spēkā esošajiem normatīvajiem aktiem;

2.9.6. papildu finansējumu pašvaldību izglītības iestādēs bērnu no piecu gadu vecuma izglītošanā nodarbināto pirmsskolas izglītības pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, kā arī samaksai par pedagogu papildu pienākumiem un pedagoga mēneša darba algas likmes palielināšanai līdz 3 % no šo noteikumu 2.9.1., 2.9.2. un 2.9.5. apakšpunktā minētās mērķdotācijas.

* 1. Finansējumu no Pašvaldības budžeta atbalsta personāla un citu pedagogu darba samaksai, kas netiek finansēta no valsts budžeta līdzekļiem, piešķir saskaņā ar šajos Noteikumos noteikto kārtību.
	2. Izglītības iestādes vadītāja mēneša darba algas likmi apstiprina Dome, ievērojot, ka:

2.11.1. darba algas likme tiek apstiprināta periodam no 1. septembra līdz 31. augustam, atbilstoši faktiskajam izglītojamo (bērnu) skaitam attiecīgā gada 1. septembrī, pirmsskolas, pamata un vispārējās izglītības iestādēs (vispārizglītojošo pamatskolu, kurās ir pirmsskolas grupas, kopējā skolēnu skaitā iekļauti pirmsskolas 5-6 gadīgo grupu izglītojamie) saskaņā ar spēkā esošajiem normatīvajiem aktiem;

2.11.2. darba algas likme tiek apstiprināta periodam no 1. oktobra līdz 30. septembrim atbilstoši faktiskajam izglītojamo skaitam attiecīgā gada 1. oktobrī, interešu izglītības iestādē un profesionālās ievirzes izglītības iestādēs saskaņā ar spēkā esošajiem normatīvajiem aktiem;

2.11.3. izglītības iestādes dibinātājam apstiprinātā valsts budžeta finansējuma ietvaros vai no Pašvaldības budžeta līdzekļiem ir tiesības noteikt augstāku izglītības iestādes vadītāja mēneša darba algas likmi atbilstoši 2.11.3.1. punkta un 2.11.3.2. punkta kritērijiem:

2.11.3.1. likmes celšanai par darba stāžu un personīgo ieguldījumu

1) par nepārtrauktu darba stāžu no 3 līdz 10 gadiem direktora/ vadītāja amatā vienā iestādē - 5%;

2) par nepārtrauktu darba stāžu no 10 līdz 20 gadiem direktora/ vadītāja amatā vienā iestādē - 10%;

3) par nepārtrauktu darba stāžu 20 gadi un vairāk direktora/ vadītāja amatā vienā iestādē - 15%.

2.11.3.2. likmes celšanai izglītības iestādes vadītājam:

1) par katru akreditēto izglītības programmu (izņemot pamatdarbības nodrošināšanai akreditētās programmas un pirmsskolas izglītības programmas) piemaksa 3 % apmērā no noteiktās zemākās mēneša darba algas likmes;

2) par dalību ilgtermiņa projektos (īstenošana, ne mazāk kā 12 mēneši) Eiropas strukturālo un investīciju fondu, kā arī citu ārvalstu finanšu instrumentu līdzfinansētos projektos un Eiropas Komisijas iniciatīvu projektos, par katru projektu (par kuru īstenošanu noslēgti sadarbības līgumi) piemaksa 5 % apmērā no noteiktās zemākās mēneša darba algas likmes, ja projekts atbilst vismaz 3 kritērijiem:

1. projekta tiešā mērķauditorija vismaz 10% no iestādes izglītojamiem;
2. projekta īstenošanā iesaistīti iestādes pedagogi, atbalsta personāls, darbinieki;
3. projekti vērsti uz apmācību, prasmju un kompetenču attīstību, izglītojamo aktivitātēm, jaunu mācību pieejas formu izveidi un pedagogu profesionālo pilnveidi;
4. finanšu resursu piesaiste kā papildus atbalsta mehānisms, projekta finanšu ilgtspēja.

2.11.4. izglītības iestādes dibinātājam no Pašvaldības budžeta līdzekļiem, izvērtējot izglītības iestādes vadītāja darba intensitāti un personīgo ieguldījumu izglītības iestādes attīstībā, ir tiesības noteikt procentuālas piemaksas no zemākās mēnešalgas likmes atbilstoši šādiem kritērijiem:

1) par izglītības iestādes dienesta viesnīcas un/vai izglītības iestādes atbildībā esošas sporta būves darbības administrēšanu, ja tā tiek izmantota kopienas un citu izglītības un pašvaldības iestāžu darbības nodrošināšanai, piemaksa par katru vienību 2 % apmērā no noteiktās zemākās mēneša darba algas likmes;

2) pamatskolu ar pirmsskolas grupu vadītājiem noteikt piemaksu, par pirmsskolu grupu administrēšanu (izņemot speciālās skolas vadītāju), ņemot vērā pirmsskolas grupu skaitu iestādē:

* grupu skaits 2 – piemaksa 10%;
* grupu skaits 3- piemaksa 15%;
* grupu skaits 4 – piemaksa 20%;
* grupu skaits lielāks par 4 – piemaksa 30 %;

3) pirmsskolas izglītības un profesionālās ievirzes izglītības iestāžu vadītājiem par programmas īstenošanu vairākās adresēs, dažādās novada apdzīvotās vietās :

par vienu papildus adresi – 5%

par divām un vairāk papildus adresēm – 10%

* 1. Vispārējās izglītības, profesionālās ievirzes izglītības un interešu izglītības iestāžu vadītāju vietnieku un struktūrvienību vadītāju mēneša darba algas likme tiek noteikta ne mazāk kā 80 % apmērā no iestādes vadītājam noteiktās zemākās mēneša darba algas likmes.
	2. Izglītības metodiķu zemākā mēneša darba algas likme tiek noteikta saskaņā ar Ministru kabineta noteikumiem.
	3. Speciālās izglītības iestāžu pedagogu darba samaksu kārtējam budžeta gadam aprēķina saskaņā ar Ministru kabineta noteikumos noteikto speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtību.
	4. Interešu izglītības iestāžu pedagogu darba samaksu kārtējam budžeta gadam aprēķina saskaņā ar Ministru kabineta noteikumos noteikto kārtību.
	5. Izglītības iestāžu vadītāju un vietnieku darba samaksas finansēšanai tiek izlietoti ne vairāk kā 15 % no šo noteikumu 2.9.4. apakšpunktā minētās valsts budžeta mērķdotācijas.
	6. Ja izglītības iestādes vadītāja un vietnieku darba algas finansēšanai jāizlieto vairāk kā 15 % no šo noteikumu 2.9.4. apakšpunktā minētās mērķdotācijas, kas aprēķināta konkrētajai izglītības iestādei, tad starpību, kas pārsniedz minētos procentus, sedz no Pašvaldības budžeta, ja nav noteikts citādi.
	7. Pašvaldības finansējums pagarināto grupu nodrošināšanai tiek aprēķināts, ņemot vērā iestādes faktisko skolēnu skaitu no 1. līdz 6. klasei (pilsētu un pagastu teritorijās esošajās Izglītības iestādēs) un no 1. līdz 3. klasei (novada administratīvā centra izglītības iestādēs) uz attiecīgā gada 1. septembri, paredzot 0,01 likmi uz vienu izglītojamo. Vecāki rakstiski iestādes vadītājam apliecina pagarinātās dienas grupas nepieciešamību.
	8. Katra izglītības iestāde veido rezerves fondu līdz 2 % no vispārējās pamatizglītības un vispārējās vidējās izglītības iestādēm paredzētās valsts mērķdotācijas, kuru izlieto:

2.19.1. ilgstoši slimojošu bērnu apmācībai;

2.19.2. normatīvajos aktos noteikto pabalstu un kompensāciju izmaksai pedagogiem;

2.19.3. citiem neparedzētiem gadījumiem.

* 1. Katrai izglītības iestādei no pašvaldības budžeta piešķir papildu 1 % finansējuma (no pašvaldības pedagogu atalgojuma finansējuma, izņemot administrācijas un atbalsta personāla), kuru izlieto normatīvajos aktos noteikto pabalstu un kompensāciju izmaksai pedagogiem.
	2. Ja valsts budžeta mērķdotācija ir nepietiekama, lai nodrošinātu licencētās izglītības programmas īstenošanu, pedagogu darba samaksai var piešķirt Pašvaldības budžeta līdzekļus šo noteikumu 1.4. punkta kārtībā.
	3. Atbilstoši Ministru kabineta noteikumiem un Pašvaldības interešu izglītības programmas izvērtēšanas un mērķdotācijas sadales komisijas nolikumam, interešu izglītības komisija vienu reizi gadā izvērtē un pirms mācību gada sākuma apstiprina izglītības iestāžu iesniegtās interešu izglītības programmas un lemj par valsts budžeta mērķdotācijas un pašvaldības budžeta līdzekļu sadales principu interešu izglītības programmu realizēšanai.
	4. Metodiskā darba nodrošināšanai Pārvalde ar rīkojumu katra mācību gada sākumā apstiprina mācību jomu konsultantus, metodiskā centra vadītāju un viņu darba samaksu.
	5. Lai primāri nodrošinātu mācību procesu vispārizglītojošajās skolās un pirmsskolas izglītības iestādēs (bērnu no piecu gadu vecuma apmācību), noteikt, ka profesionālās ievirzes un interešu izglītības nodarbības darba dienās tiek īstenotas no plkst. 13.30 vai saskaņojot ar vispārizglītojošām skolām, pirmsskolas izglītības iestādēm.
1. **Pedagogu darba samaksa, slodzes lielums un amata vienību skaits**
	1. Izglītības iestādes vadītājs atbild par izglītības iestādei piešķirtās valsts budžeta mērķdotācijas un Pašvaldības finansējuma racionālu un efektīvu izlietojumu un prioritārā secībā nodrošina mācību procesa, mācību priekšmetu un izglītības programmā paredzēto nodarbību apmaksu
	2. Pedagogu darba slodze tiek noteikta atbilstoši spēkā esošo Ministru Kabineta2016.gada 5.jūlija noteikumu Nr. 445 “Pedagogu darba samaksas noteikumi” 3. pielikumam un katras izglītības iestādes piešķirtās valsts mērķdotācijas un Pašvaldības finansējuma apjomam.
	3. Pedagoga darba slodze, kas atbilst vienai mēneša darba algas likmei, tiek noteikta par darba laiku astronomiskajās stundās atbilstoši viņa darba slodzei saskaņā ar spēkā esošajiem normatīvajiem aktiem.
	4. Nosakot pedagoga slodzi, Izglītības iestādes vadītājs ņem vērā izglītojamo skaitu klasē un mācību priekšmetu, ko pedagogs māca.
	5. Stundu skaitu fakultatīvajām nodarbībām, metodiskā darba veikšanai izglītības iestādē un citām ar izglītības iestādes attīstību saistītām darbībām nosaka Izglītības iestādes vadītājs, iekļaujoties valsts mērķdotācijas finansējumā.
	6. Pedagoga darba slodze – kopējais tarificēto stundu skaits nedēļā - nedrīkst pārsniegt Darba likumā noteikto nedēļas darba laiku - 40 stundas nedēļā, neskaitot promesoša pedagoga aizvietošanu.
	7. Pedagoga darba algu katru gadu nosaka Izglītības iestādes vadītājs, veicot tarifikāciju uz 1. septembri.
	8. Pedagoga zemākās darba algas likmi nosaka saskaņā ar spēkā esošajiem normatīvajiem aktiem.
	9. Izglītības iestādes vadītājam saskaņā ar iestādē apstiprinātajiem kritērijiem, kas saskaņoti ar Pārvaldi, izvērtējot pedagoga darba intensitāti un personīgo ieguldījumu izglītības iestādes attīstībā, ir tiesības noteikt augstāku pedagoga mēneša darba algas likmi par slodzi piešķirtās valsts mērķdotācijas finansējuma ietvaros.
	10. Vispārējās izglītības iestāžu, profesionālās ievirzes izglītības iestāžu un interešu izglītības iestāžu vadītāji un viņu vietnieki, struktūrvienību vadītāji, izglītības metodiķi, sporta organizatori, izglītības iestāžu bibliotekāri, pirmsskolas izglītības iestāžu vadītāji, viņu vietnieki un pirmsskolas izglītības iestāžu metodiķi, ja viņu darba slodze minētajos amatos atbilst vienai darba likmei, līdztekus sava amata pienākumiem, saņemot par to papildu samaksu, var veikt citu pedagoģisko darbu līdz septiņām stundām.
	11. Piemaksas pedagogam piešķir un piemaksas apmēru nosaka attiecīgās Izglītības iestādes vadītājs, iestādes darba samaksas fonda ietvaros, saskaņā ar spēkā esošajiem normatīvajiem aktiem.
	12. Ņemot vērā personisko darba ieguldījumu, pedagogam var piešķirt prēmiju vai naudas balvu, izmantojot ietaupītos darba samaksai paredzētos budžeta līdzekļus. No valsts budžeta dotācijas un mērķdotācijas izmaksāto prēmiju un naudas balvu kopējais apmērs kalendāra gadā nedrīkst pārsniegt 120 procentus no pedagoga mēneša darba algas, bet kopējais kalendāra gadā izmaksāto prēmiju un naudas balvu apjoms valsts un pašvaldības izglītības iestādēs, nedrīkst pārsniegt 175 procentus no pedagoga mēneša darba algas. Izglītības iestāžu vadītājiem, paredzētās naudas balvas vai prēmijas apmēru nosaka izglītības iestādes dibinātājs, pārējiem pedagogiem – iestādes vadītājs saskaņā ar izglītības iestādē apstiprināto naudas balvu vai prēmiju piešķiršanas kārtību.
	13. Pirmsskolas izglītības iestāžu vadītāju, viņa vietnieku un atbalsta personāla amata vienību skaitu (logopēds, psihologs, speciālās izglītības pedagogs) nosaka saskaņā ar šo noteikumu 1. tabulu.

1.tabula

**Pirmsskolas izglītības iestāžu vadītāju,**

**viņu vietnieku un atbalsta personāla amata vienību skaits**

|  |  |
| --- | --- |
| Amata vienības nosaukums | Grupu skaits / amata vienību skaits |
| 1 | 2 | 3 | 4 | 5 | 6 | 7 | 8 | 9 | 10 |
| Izglītības iestādes vadītājs | 1 amata vienība vienai izglītības iestādei |  |
| Izglītības iestādes vadītāja vietnieks (izglītības jomā) | - | - | - | - | - | 1 | 1 | 1 | 1 | 1 |
| Izglītības iestādes metodiķis | - | 0,2 | 0,4 | 0,6 | 0,8 | - | - | - | - |  |
| Logopēds | Viena amata likme uz 100 bērniem no 3 gadu vecuma (tajā skaitā valsts MD piešķirtais finansējums 5-6 gadīgo apmācībai). Viena amata vienība uz 1 speciālo grupu izglītojamiem ar valodas attīstības traucējumiem, ja ir licencēta izglītības programma. Izglītojamo skaits grupā atbilst normēto skolēnu skaitam pret vienu pedagoga mēnešalgas likmi. |
| Mūzikas skolotājs | 0,111 likmes uz 1 grupu\* |
| Sporta skolotājs | 0,083 likmes uz 1 grupu\* |
| Speciālās izglītības skolotājs | 0,175 (7stundas) likmes uz bērnu ar speciālās izglītības programmu |
| Izglītības iestādes psihologs | 1 amata likme uz 100 bērniem, 3 -4 gadu vecumā(ieskaitot), iestādē, kura īsteno programmu “Bērniem drošs un draudzīgs bērnudārzs” |

 \*ar gatavošanos

* 1. Pamata un vispārējās izglītības iestāžu vadītāju, viņu vietnieku un atbalsta personāla (izglītības iestādes bibliotekārs, skolotājs logopēds, izglītības psihologs, pedagogs karjeras konsultants, speciālais pedagogs, pedagoga palīgs) amata vienību skaitu nosaka, ņemot vērā piešķirto valsts budžeta mērķdotācijas finansējumu, saskaņā ar 2. tabulu.

2.tabula

**Pamata un vispārējās izglītības iestāžu vadītāju, viņu vietnieku un atbalsta personāla amata vienību skaits**

|  |  |
| --- | --- |
| Amata vienības nosaukums | Izglītojamo skaits/ amatu vienību skaits |
| līdz 50 | 51-100 | 101-150 | 151-250 | 251-500 | 501- 700 |
| Izglītības iestādes vadītājs | 1 | 1 | 1 | 1 | 1 | 1 |
| Izglītības iestādes vadītāja vietnieks | 0,5 | 1 | 1 | līdz 2\*\* | līdz 4\*\* | 5\*\* |
| Izglītības iestādes bibliotekārs | 0,2 | 0,3 | 0,5 | 0,8 | 1 | 1 |
| Skolotājs logopēds | Viena amata vienība uz 150 izglītojamiem no 1. līdz 4.klasei (ieskaitot). |
| Izglītības iestādes psihologs | Viena amata vienība uz 350 izglītojamiem. |
| Pedagogs karjeras konsultants | Viena amata vienība uz 600 izglītojamajiem |
| Speciālais pedagogs | Saskaņā ar licencēto speciālās izglītības programmu, ievērojot konkrēto skolēnu skaitu uz 1 pedagoga darba slodzi. |
| Pedagoga palīgs | Saskaņā ar licencēto speciālās izglītības programmu, ievērojot konkrēto skolēnu skaitu uz 1 pedagoga darba slodzi.  |
| Sociālais pedagogs | Viena amata vienība uz 350 izglītojamiem. |
| Sporta organizators | Ne vairāk kā 0,2 likmes, ja to atļauj finansējums no valsts budžeta mērķdotācijas. |

\*\*iekļaujoties valsts budžeta mērķdotācijas piešķirtajā finansējumā iestādes vadītāja un viņa vietnieku darba samaksai

* 1. Interešu izglītības un profesionālās ievirzes izglītības iestāžu (mūzikas un mākslas skolas, sporta skolas) vadītāju, viņu vietnieku un atbalsta personāla amata vienību skaitu nosaka saskaņā ar šo noteikumu 3. tabulu.

3.tabula

|  |  |
| --- | --- |
| Amata vienības nosaukums | Izglītojamo skaits/ amata vienību skaits |
| **līdz 100** | **101-150** | **151-300** | **301-500** | **501- 800** |
| **Interešu izglītības iestāde \*\*\*** |
| Iestādes vadītājs | 1 | 1 | 1 | 1 | 1 |
| Vadītāja vietnieks izglītības jomā |  | 0,25 | 0,5 | 1 | 1 |
| Interešu izglītības metodiķis | 1 likme uz novada 1.- 12.klašu izglītojamajiem |
|  |
| **Profesionālā ievirze mūzikā un mākslā \*\*\*\*** |
| Iestādes vadītājs | 1 | 1 | 1 | 1 | 1 |
| Vadītāja vietnieks izglītības jomā | 0,5 | 0,75 | 1 | 1,5 | 1,5 |
|  |
| **Profesionālā ievirze sportā\*\*\*\***  |
| Izglītības iestādes vadītājs | 1 | 1 | 1 | 1 | 1 |
| Izglītības iestādes vadītāja vietnieks  | 0,5 | 0,75 | 1 | 1,5 | 2 |
| Sporta organizators |  | 0,25 | 0,5 | 0,75 | 1 |

*\*\*\* Izglītojamo skaitam tiek piemērots koeficients 0,5*

*\*\*\*\*Profesionālās ievirzes izglītības iestādēs pēc unikālā izglītojamo skaita iestādē, izglītības iestādē ar vienu jomu (mūzika vai māksla) aprēķinam tiek piemērots koeficients 0,5*

* 1. Izglītības atbalsta iestādes vadītājs un pedagoģiskie darbinieki tiek finansēti no pašvaldības budžeta līdzekļiem atbilstoši Ministru kabineta noteikumiem un saņem tādas pašas sociālās garantijas kā citu iestāžu pedagoģiskie darbinieki
	2. Izglītības atbalsta iestādes vadītāja un pedagoģiskā personāla amata vienību skaitu nosaka saskaņā ar šo noteikumu 4. tabulu.

4.tabula

**Izglītības atbalsta iestādes vadītāja un pedagoģiskā personāla amata vienību skaits**

|  |  |
| --- | --- |
| Amata vienības nosaukums | Amata vienību skaits |
| Iestādes vadītājs | 1 |
| Psihologs | 1,2 |
| Logopēds | 1,6 |
| Speciālās izglītības skolotājs | 1,8 |
| Speciālās izglītības skolotājs - fizioterapeits | 0,5 |

* 1. Izglītības iestāžu vadītāji nevar pārsniegt šajos Noteikumos noteikto amatu vienību skaitu, izņemot gadījumus, ja valsts mērķdotācijas finansējums ir pietiekams, tad iesniedzot argumentētu pamatojumu Pārvaldei, amatu vienību skaitu, atbalsta personālam, attiecīgajā mācību gadā varētu palielināt vai pārdalīt atbilstoši izglītojamo mācīšanās vajadzībām.
1. **Pedagoģisko darbinieku sociālās garantijas**
	1. Sociālās garantijas šo Noteikumu izpratnē ir pabalsti, apdrošināšana (veselības un nelaimes gadījumu) un izdevumu segšana par redzes korekcijas līdzekļu iegādi
	2. Ikgadējie atvaļinājumi un citi atvaļinājumi pedagoģiskajiem darbiniekiem( turpmāk- pedagogi) tiek piešķirti Izglītības likumā un Darba likumā noteiktā kārtībā.
	3. Pabalsts pedagoga ģimenes locekļa nāves gadījumā:
		1. pedagogs saņem Pabalstu vienas minimālās mēneša darba algas apmērā viņa ģimenes locekļa – laulātā, bērna, vecāka, vecvecāka, adoptētāja vai adoptētā, brāļa vai māsas nāves gadījumā:
		2. lai Pabalstu saņemtu, jāiesniedz iesniegums Iestādes vadītājam par pabalsta saņemšanu. Iesniegumam jāpievieno mirušā ģimenes locekļa miršanas apliecības kopija, kā arī radniecību apliecinošo dokumentu kopijas;
		3. pēc noteikumu 4.4.2. apakšpunktā minēto dokumentu saņemšanas pabalsts tiek pārskaitīts uz Darbinieka norādīto kontu kredītiestādē vai izmaksāts Pašvaldības kasē saskaņā ar Pašvaldības izpilddirektora vai Iestādes vadītāja rīkojumu.
	4. Apmaksāt redzes pārbaudes vienu reizi gadā. Ja veselības pārbaudē konstatēts, ka pedagogam nepieciešami darba pienākumu veikšanai piemēroti speciāli medicīniski optiski redzes korekcijas līdzekļi (brilles, briļļu lēcu un briļļu ietvaru iegāde, darba briļļu izgatavošana vai kontaktlēcu iegāde) darba devējs nodrošina ar tiem attiecīgo nodarbināto **75 EUR apmērā**, pēc ārsta izziņas piestādīšanas un izdevumu attaisnojošo dokumentu iesniegšanas pašvaldības noteiktajā kārtībā.
	5. Pašvaldība nosaka kārtību pedagogu veselības apdrošināšanai, un atbilstīgi tās nosacījumiem un šim mērķim kārtējā gada Pašvaldības budžetā paredzētajiem līdzekļiem veic apdrošināšanu.
	6. Izdevumi par veselības apdrošināšanas kartes iegādi pedagogiem no darba devēja puses tiek apmaksāti 50% apmērā Pašvaldības vai Iestādes budžetā šim mērķim paredzēto līdzekļu ietvaros.
	7. Pedagogam uz viņa iesnieguma pamata ar Iestādes vadītāja rīkojumu un iestāžu vadītājiem uz viņa iesnieguma pamata ar Izglītības pārvaldes vadītāja rīkojumu tiek piešķirtas brīvdienas, saglabājot atlīdzību:
		1. stājoties laulībā – 3 darba dienas;
		2. tuvinieka (laulātā, bērna, vecāka, vecvecāka, brāļa vai māsas, adoptētāja vai adoptētā un apgādājamā) nāves gadījumā – 3 darba dienas;
		3. mācību gada pirmajā dienā, pavadot uz skolu savu bērnu, kurš mācās vispārizglītojošā mācību iestādē no 1. līdz 4. klasei – 1 darba diena;
		4. pedagoga vai viņa bērna izlaiduma dienā, absolvējot izglītības iestādi – 1 darba diena.
2. **Izglītības iestāžu tarifikācijas kārtība**
	1. Pārvalde nosaka izglītības iestāžu tarifikāciju iesniegšanas laiku, saskaņošanas kārtību un nepieciešamos dokumentus.
	2. Izglītības iestāžu pedagogu tarifikācijas pirms saskaņošanas elektroniski, no Valsts izglītības informācijas sistēmas (VIIS) PDF formātā, tiek iesūtītas Pārvaldei pārbaudei.
	3. Izglītības iestādes vadītājs Pārvaldei iesniedz:
		1. apstiprinātu izglītības iestādes pedagogu tarifikāciju katrā izglītības programmā un katram finansējumam atsevišķi;
		2. Izglītības iestādes vadītāja rīkojumu par ilgstoši slimojošo skolēnu mājas apmācību;
		3. Izglītības iestādes vadītāja rīkojumu par pedagogu algas likmēm, ja tās, saskaņā ar šo noteikumu 3.9. punktu tiek noteiktas augstākas, nekā zemākā algas likme;
		4. Izglītības iestādes vadītāja rīkojumu par piemaksām par papildus pedagoģisko darbu, saskaņā ar izglītības iestādē apstiprināto kārtību.
	4. Izglītības iestādes pedagogu tarifikācijas VIIS saskaņo Pārvaldes speciālisti, apstiprina izglītības iestādes vadītājs.
	5. Izglītības iestādes vadītāja tarifikācija tiek izdrukāta no Valsts izglītības informācijas sistēmas datu bāzes uz atsevišķas veidlapas. To saskaņo Pārvaldes speciālists, apstiprina Pārvaldes vadītājs
3. **Noslēguma jautājumi**
	1. Noteikumi tiek piemēroti ar 2022. gada 1. janvāri.
	2. Ar šiem noteikumiem spēku zaudē Limbažu novada domes 2018.gada 27.septembra noteikumi Nr. 7 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”, Salacgrīvas novada domes 17.06.2020. noteikumi “Valsts budžeta mērķdotācijas un pašvaldības finansējuma aprēķina un sadales kārtība Salacgrīvas novada izglītības iestāžu pedagogu darba samaksai”, Alojas novada domes 2010.gada 20. janvāra noteikumi “Kārtība, kādā sadala valsts budžeta mērķdotāciju Alojas novada izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu, vispārējās pamatizglītības un vispārējās vidējās izglītības pedagogu darba samaksai” un Alojas novada domes 2012. gada 27. jūnija noteikumi “Kārtība, kādā nosaka pedagogu amata vienību skaitu Alojas novada vispārizglītojošajās izglītības iestādēs”, Salacgrīvas novada domes 2018.gada 19. decembra  noteikumi  “Salacgrīvas novada izglītības iestāžu darba samaksas un sociālo garantiju nolikums” lēmums Nr.419 (protokols Nr.13, 36.§).

Limbažu novada pašvaldības

Domes priekšsēdētājs /paraksts/ D.Straubergs

**Noraksts PAREIZS**

Limbažu novada pašvaldības

Limbažu novada administrācijas

Administratīvās nodaļas vadītāja A.Kamala

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**